《和张光弼留别》
明代·释宗泐

老来心事向谁论，且对青山酒一尊。湖上梦醒思旧将，江西书去问诸昆。

可怜汉祖今无庙，还喜留侯尚有孙。手把过眉筇竹杖，与僧閒步出松门。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。